Maja Dusíková

Maja Dusíková Ondreičková (* 30. august 1946, Piešťany) je maliarka a ilustrátorka kníh.

 Život a dielo 
Študovala na VŠVU v Bratislave u profesorov Vincenta Hložníka a Albína Brunovského na Oddelení voľnej grafiky a knižnej ilustrácie. Od roku 1982 žije a pracuje vo Florencii.

Výtvarný prejav Maje Dusíkovej charakterizuje poeticko-realistický výraz, nežná farebnosť a zmysel pre fantazijnú rozprávkovú interpretáciu. Domáce i zahraničné vydavateľstvá ju poverujú ilustrovaním kníh s bohatou rozprávkovou fabulou, ktorým vie vdýchnuť osobitné čaro. Vynikajúco kreslí a svoje kresby zaujímavo komponuje. Doteraz ilustrovala približne 70 kníh, ktoré boli preložené do mnohých jazykov.

Ilustrovala pre vydavateľstvá Tatran, Slovenský spisovateľ, Nord-Sud Verlag, Bloomsbury Londýn-Berlín Verlag a spolupracuje s vydavateľstvom BUVIK. V súčasnosti ilustruje knihu Bambi a Bambiho rodinka.
 V súťaži o NKS vynikla jej kniha Dobšinského rozprávok Tri holúbky a veršované dielo Milana Rúfusa a Františka Hrubína Hrnček, var, ktoré ilustrovala spolu s manželom Stanislavom Dusíkom (2007). V roku 1998 pre UNICEF namaľovala najkrajšiu vianočnú pohľadnicu roka, v roku 2002 získala Cenu Ľudovíta Fullu a v roku 2004 ocenenie Premio Internacionale Beato Angelico za umelecký prínos v grafike a ilustrácii v Taliansku.

 Knihy 
 Tri gaštanové kone - Margita Figuli, Slovenský spisovateľ, 1979
 Od kočiara po raketu - Sergej Vladimirovič Michalkov, preklad: Krista Bendová, Mladé letá, 1980 Od kočiara po raketu, mestskakniznicabojnice.sk
 Moja škôlka - Dušan Roll, Mladé letá, 1980 
 Plachý akord - Ivan Krasko, Slovenský spisovateľ, 1980
 Zlatá muzika - Antológia slovenskej poézie pre deti, zostavil Ondrej Sliacky, Mladé letá, 1980 Zlatá muzika Antológia slovenskej poézie pre deti, mestskakniznicabojnice.skZlatá muzika : antológia slovenskej poézie pre deti, worldcat.org
 Ako rastieme - Magda Baloghová, Mladé letá, 1981 Ako rastieme, mestskakniznicabojnice.sk
 Stretnutie s Michaelou - Vladimír Klevis, preklad: Silvia Kršková, Mladé letá, 1982 Stretnutie s Michaelou, mestskakniznicabojnice.sk

 Referencie 

 Externé odkazy 
 Digitálna BIBIANA - Album slovenských ilustrátorov
 Vydavateľstvo Buvik
 Piešťanské informačné centrum - Dusíková Maja
 Maja Dusíková Ondreičková vystavuje ilustrácie a grafiky 

Kategória:Slovenské maliarky
Kategória:Slovenskí ilustrátori
Kategória:Osobnosti z Piešťan
Kategória:Študenti Albína Brunovského